
ΠΡΟΣΧΟΛΙΚΗΣ ΕΚΠΑΙΔΕΥΣΗΣ
Πρόγραμμα Μεταπτυχιακών Σπουδών

"Παιδαγωγικό Παιχνίδι και Παιδαγωγικό Υλικό 
στην πρώτη παιδική ηλικία"

ΑΝΑΚΟΙΝΩΣΗ - ΠΡΟΚΗΡΥΞΗ

Το Παιδαγωγικό Τμήμα Προσχολικής Εκπαίδευσης του Πανεπιστημίου Θεσσαλίας προκηρύσσει για 10η συνεχή χρονιά Πρόγραμμα Μεταπτυχιακών Σπουδών (ΠΜΣ) με τίτλο "Παιδαγωγικό Παιχνίδι και Παιδαγωγικό Υλικό στην πρώτη παιδική ηλικία", για το ακαδημαϊκό έτος 2013-2014. 
Στο ΠΜΣ θα γίνουν δεκτοί, μετά από εισαγωγικές εξετάσεις και επιλογή, είκοσι (20) πτυχιούχοι Τμημάτων Πανεπιστημίων, της ημεδαπής ή της αλλοδαπής και απόφοιτοι Τμημάτων ΤΕΙ με γνωστικά αντικείμενα συναφή προς το αντικείμενο του ΠΜΣ. Τα δίδακτρα για κάθε εξάμηνο σπουδών ανέρχονται στα 500€ [συνολικό ύψος διδάκτρων 2.000€]. 

Αιτήσεις συμμετοχής στις εξετάσεις θα γίνονται δεκτές από 01 Απριλίου 2013 έως και 19 Απριλίου 2013. Οι αιτήσεις και τα σχετικά δικαιολογητικά θα πρέπει να κατατεθούν ή να αποσταλούν με συστημένη επιστολή εμπρόθεσμα στη Γραμματεία του ΠΜΣ του ΠΤΠΕ (Γραφείο 20, 3ος όροφος, νέο κτίριο παραλιακού συγκροτήματος του Πανεπιστημίου Θεσσαλίας, Αργοναυτών & Φιλελλήνων, 38221, Βόλος, τηλ.: 2421074861, Υπεύθυνη: Στάμου Ντανιέλα) από Δευτέρα έως και Παρασκευή, ώρες 09.30 - 12.00 καθώς και Τρίτη και  Τετάρτη, ώρες 16.00 – 18.00. 
Οι υποψήφιοι θα συμμετάσχουν αρχικά σε γραπτές εξετάσεις στην αγγλική γλώσσα, την Τρίτη 21 Μαΐου 2013. Οι επιτυχόντες στην εξέταση αυτή θα λάβουν μέρος σε γραπτές εξετάσεις στα παρακάτω τρία (3) μαθήματα: Διδακτική Μεθοδολογία (Τρίτη 4 Ιουνίου 2013), Ψυχολογία (Τετάρτη 5 Ιουνίου 2013) και Μεθοδολογία Έρευνας (Πέμπτη 6 Ιουνίου 2012). 
Όλες τις σχετικές πληροφορίες (ύλη εξετάσεων, κανονισμός λειτουργίας ΠΜΣ, αναλυτική προκήρυξη, κτλ.) μπορείτε να τις βρείτε στην ιστοσελίδα του ΠΜΣ: http://www.ece.uth.gr/main/el/node/309
Το πρόγραμμα των εξετάσεων θα οριστικοποιηθεί με νεότερη ανάρτηση στην ιστοσελίδα του Προγράμματος Μεταπτυχιακών Σπουδών
ΠΑΡΑΤΑΣΗ ΚΑΤΑΘΕΣΗΣ ΑΙΤΗΣΕΩΝ ΣΥΜΜΕΤΟΧΗΣ
Οι αιτήσεις συμμετοχής στις εξετάσεις θα γίνονται δεκτές έως 30 Απριλίου 2013.
Βόλος, Μάρτιος 2013
Η Διευθύντρια Σπουδών του ΠΜΣ

